tomron87/hebrew-wikipedia-sentences-corpus huggingface dataset:
רמז עבה לכך אפשר למצוא בכך שכשג'יימס הטפילד שר את המילים "now I will just say goodbye", שהן המילים האחרונות בשיר, ניתן להבחין בג'ייסון מנפנף בידו לכיוון המצלמה.
Fade to Black הוא גם שם של שיר של להקת פלוסטם אנד ג'טסם שבה היה חבר ג'ייסון ניוסטד, והשיר נכלל באלבום שיצא בשנת 1986, זמן קצר לפני שפרש ניוסטד מפלוסטם אנד ג'סטם והצטרף למטאליקה.
עם זאת, כמעט אין דמיון בין שני השירים.
מספר להקות ביצעו גרסאות כיסוי לשיר, בהן:
דיסטרבד באלבומם Music As A Weapon II (אך ללא הקטע הכבד שבחלק השני של השיר המקורי)
סונטה ארקטיקה בסינגל Victoria's Secret ובמיני אלבום Takatalvi
Faber-Castell היא חברה גרמנית לייצור עפרונות, חומרי גלם לאמנים, סרגלים, כלי מדידה וכלי כתיבה.
היא נוסדה לראשונה על ידי קספר פאבר, נגר ויצרן רהיטים, כעסק לייצור עפרונות ב-1761 (ובכך היא מהחברות הוותיקות בעולם, והוותיקה בגרמניה), ונמצאת במשפחת פאבר זה דור שמיני.
החברה הוקמה על ידי קספר פאבר, ובשמה הוא ייצר את העפרונות הראשונים, תחת השם "Bleyweißsteffte", למכירה בשוק נירנברג.
בנו ארתור-וילהלם פאבר שינה את שם המפעל ל-A.W.Faber, ותחת שם זה ייצר את עפרונותיו.
שם זה הפך לסימן רשום רק אחרי שנכדו של ארתור וילהלם, לותר פון פאבר, הרחיב את המפעל ורשם את השם.
לותר היה אחראי למספר פיתוחי יסוד בייצור עפרונות, כגון העפרון המשושה הראשון.
עפרונות תקניים בשם A.W.Faber נמכרו לראשונה בניו יורק ב-1843, ובכך פתחו את הדרך לייצוא עפרונות המפעל לשווקים בחו"ל.
ב-1849 נפתח בניו יורק המפעל הראשון של Faber-Castell לייצור עפרונות מחוץ לגרמניה, ואחריו מגיעים ענפים ונקודות מכירה בלונדון, פריז, סנקט פטרבורג ווינה.
ב-1851 קובע לותר פון פאבר את התקן הרשמי הראשון לעפרונות כתיבה.
בהמשך הדרך התעשייה מטמיעה את מרבית עקרונות תקן זה בתקנים המצויים עד היום בשימוש.
קו היורשים הזכרים מסתיים עם בנו של לותר, וילהלם פון פאבר.
וילהלם שוכל שני בנים בצעירותם, ונפטר ב-1893 בגיל 42, כשהוא מותיר בנות בלבד.
אביו נפטר מספר שנים אחריו, ומוריש לאלמנתו את השם הרשום של A.W.Faber.
בשנת 1900, חתנו של וילהלם פון פאבר, הרוזן אלכסנדר גראף פון פאבר-קסטל מצטרף לצוות הניהול.
שילוב שמות המשפחה (שם נעוריו של החתן היה קסטל בלבד) הפך במהרה לשמו החדש של המפעל.
ב-1905 יוצא המוצר המזוהה ביותר עם החברה עד אז, העפרון הירוק Castell, ואיתו נוסף ללוגו זוג האבירים הנלחמים.
בנו של הרוזן, רולנד פון פאבר-קסטל, ממשיך את המפעל ופותח בתחילת שנות השלושים מפעל ייצור בסאו קרלוס, ברזיל, ובשנת 1967 משלים את הרכישה ובונה במקום את המפעל הגדול בעולם (נכון ל-2008) של עפרונות ועפרונות צבעוניים.
הדור השמיני, החל משנת 1978, הוא הרוזן אנטון וולפגנג פון פאבר-קסטל.
המפעל בסאו קרלוס דורש עוד ועוד חומר גלם, והחברה מקימה במקום חוות אורניים בעיר פראטה על מנת לספק את הצרכים.
במקביל, החברה פותחת מפעל נוסף באינדונזיה, שצרכי העץ שלו מסופקים מקומית, ומפעל במלזיה שמייצר מחקים.
מכשירי המדידה עוברים לקולומביה, שם מפתח מפעל נוסף בשנת 1997. ב-2001, מתרחבת החברה למפעל (ה-15 במספר) בסין, המתמחה בעטים כדוריים ונובעים.
חברת Faber-Castell מייצרת כ-1.8 מיליארד עפרונות עץ, עם ליבות שונות, במפעלים בברזיל (סאו קרלוס ופראטה) בכך היא חברת ייצור העפרונות הגדולה בעולם.
על מנת לחדש את רישיונה לעסוק בתחום בברזיל, תארה החברה במסמך כיצד צורכי העץ (ולטענתה כלל צורכי חומר הגלם) מושגים בחוות האורניים הגדולה בפראטה, ללא פגיעה יתרה בסביבה.
לטענת ארגונים סביבתיים מסוימים, מדובר בהוכחה כי חברות יכולות למצוא פתרונות סביבתיים שבטווח הארוך יסייעו ליציבותן ולרווחיותן.
הלוגו של Faber-Castell כולל שני אבירים רכובים, הנלחמים בקרב רומח.
איור זה נראה על אריזת העפרונות הירוקים שיצאו לראשונה ב-1905, והפך עם הזמן לסמל חוזר במוצרי החברה, עד שהשתרש כלוגו.
משמעות האיור לטענת החברה הוא התגברות אגרסיבית על תחרות בעזרת איכות, ואין קשר לאירוע משפחתי כלשהו.
כיום איור האבירים מופיע על כלל מוצרי החברה, כולל גרסה אמנותית שלו בערכות העפרונות הצבעוניים.
PITT Monochrome crayons - סדרת עפרונות, גרפיט, פחם ופסטל בגווני אפור וחום, עם דרגות כהות שונות.
PITT Artist Pens - עטים בעלי קצה דמוי מכחול, לציור וקליגרפיה.
FYI הוא ערוץ טלוויזיה אמריקאי השייך לחברת A&E Television Networks ומשדר תוכניות בנושאי לייף סטייל, ריאליטי, קולינריה ושיפוצים.
בדצמבר 2013 הערוץ מותג מחדש בתור FYI, כערוץ לייף־סטייל וריאליטי.
בישראל הערוץ הוחלף בערוץ Lifetime.
ערוץ ביוגרפיה היה ערוץ אמריקאי בבעלותה של חברת A&E Television Networks, שעלה לשידור ב-1 בינואר 1999 בארצות הברית.
הערוץ שידר תוכניות דוקומנטריות, מיני סדרות וסרטים אודות אישים מובילים בתחומי התרבות, אמנות, בידור, היסטוריה, פוליטיקה, עסקים, כלכלה וחברה.
בין המדינות בהן הופץ ערוץ ביוגרפיה: קנדה וארצות הברית, ספרד, אנגליה, אוסטרליה, גרמניה, איטליה, אמריקה הלטינית וישראל.
בישראל שודר הערוץ בזכיינות על ידי חברת טלעד.
הערוץ שידר במשך 18 שעות ביממה בעברית ובאנגלית (עם תרגום לכתוביות בעברית).
הערוץ עלה לשידור בנובמבר 2005 ב-yes הטלוויזיה בלוויין, ועלה לשידור גם ב-HOT בספטמבר 2008. לאחר מיתוגו מחדש, HOT ו-yes החליפו אותו בערוץ Lifetime הפונה לקהל צופים נשי, ושייך גם כן לחברת A&E Networks.
ביוגרפיות אודות אישים ידועים, כגון מוזיקאים, אמנים, אנשי ממשל וכלכלה, ראשי עולם הפשע ומנהיגים מתחומים שונים, וסדרות העוקבות באופן רציף אודות סיפוריהם של סלבריטאים, שחקנים הוליוודים, דוגמניות ואנשי בידור מוכרים דוגמת "התפקיד ששינה את חיי".
סדרות העוקבות אחר שגרת החיים והעבודה של קבוצות שונות באוכלוסייה, דוגמת הסדרה "כוח נשי" – המתחקה אחר שגרת העבודה של שוטרות בארצות הברית.
סדרות תמה החוקרות תופעות דרך האנשים שבמרכזן כמו "רצח בערוץ ביוגרפיה".
ראיונות עם אישים מפורסמים על בסיס סיפור חייהם.
סדרות אירוח – ביניהן "ויליאם שטנר: ללא מעצורים" המשלבת בין ראיונות בארבע עיניים לסקירה ביוגרפית.
הפקות מקור ישראליות של ביוגרפיות על אישים בולטים בישראל, דוגמת אורנה פורת, יעל דיין, יעקב פרי, נתן שרנסקי, יגאל תומרקין, בני גאון ועוד.
FaceTime היא תוכנת שיחות וידאו שפותחה על ידי אפל עבור מכשירי ה-iOS ומחשבי המקינטוש מתוצרתה.
FaceTime תומכת בכל מכשיר iOS עם מצלמה קדמית (כלומר, בכל מכשירי אייפון, אייפד ואייפוד-טאץ' שיצאו לשוק החל מהאייפון 4) ובכל מחשב מקינטוש המצויד במצלמת FaceTime (מערכות הפעלה Mac OS X 10.6.6 ומעלה).
במרץ 2011 הושק האייפד 2, גם הוא עם מצלמה קדמית ואחורית, והתווסף לרשימת מכשירי iOS שתומכים בתוכנה.
תוכנת FaceTime עובדת על כל מכשיר אייפון 4 ומעלה, אייפוד-טאץ' דור רביעי ומעלה, אייפד 2 ומעלה ומחשב עם מערכת ההפעלה Mac OS X 10.6.6 ומעלה.
התוכנה אינה זמינה במכשירים שאינם של חברת אפל, (למעט קישורים שיכולים להישלח על ידי משתמשים במכשירי אפל שיכולים להיפתח על ידי מערכות הפעלה אחרות דרך אתר שמאפשר להצטרף לשיחה) ואינה זמינה באמצעות שירותי וידאו אחרים.
התוכנה מאפשרת שיחות באיכות תמונה HD באופן אוטומטי, כאשר לשני המכשירים מצלמה תומכת.
התוכנה אינה תומכת בשיחות ועידה והיא נועדה לשימוש אחד על אחד בין שני משתמשים.
אם במהלך השיחה, מחייג משתמש נוסף, ניתן לקבל את השיחה אך שיחת הווידאו עם המשתמש הראשון תופסק.
לפני גרסה iOS 6 תוכנת FaceTime פעלה רק כאשר המכשיר היה מחובר לרשת אלחוטית.
החל מ-iOS 6 ואילך, השימוש ב-FaceTime אפשרי מכל מכשיר המחובר לרשת אלחוטית או לרשת 3G/4G בתנאי שספק הסלולר מאפשר זאת.
במהלך דקה של שיחת וידאו אחת, מעוברים כ-3 מגהבייט של מידע.
כאשר משתמשים ב-FaceTime אין ניצול של דקות שיחה.
ניתן לחייג ממכשיר תומך לכל מכשיר תומך אחר, תוך שימוש במספר הטלפון או בכתובת דואר אלקטרוני.
אם יש למספר מכשירים את אותה כתובת דואר, כולם יצלצלו בו-זמנית.
פרוטוקול FaceTime מבוסס על תקנים פתוחים רבים הקיימים בשוק, אך הוא אינו יכול להתממשק עם מערכות שיחות וידאו אחרות.
H.264 ו-AAC-ELD - מקודדי וידאו ואודיו.
SIP - פרוטוקול איתות ל-VoIP אשר נקבע על ידי ה-IETF.
STUN, TURN ו- - טכנולוגיות של ה-IETF, המאפשרות מעבר מידע דרך חומות אש ו-NAT.
RTP ו-SRTP - תקנים של ה-IETF, המאפשרים הזרמת מדיה מוצפנת בזמן אמת, לטובת שירותי VoIP.
החל מאוקטובר 2010, תוכנת FaceTime אינה זמינה במכשירי אפל המשווקים במדינות: איחוד האמירויות הערביות, ערב הסעודית ופקיסטן, החסימה היא ברמת החומרה של המכשיר.
בישראל נמכרו מכשירי אייפון באמצעות משווקים עצמאיים, אשר יובאו ככל הנראה ממדינות ערב והיו חסומים לתוכנה.
קרן החזית האלקטרונית, העניקה בנובמבר 2014 ניקוד של 5 מתוך 7 לתוכנת FaceTime.
הסיבה להורדת הניקוד היא שהמשתמשים אינם יכולים לאמת את זהות אנשי הקשר המתקשרים, וכן מכיוון שקוד התוכנה אינו פתוח לסקירה עצמאית.
Fairview היא תוכנת ריגול המונים סודית, המופעלת על ידי הסוכנות לביטחון לאומי, המיועדת לאסוף דואר אלקטרוני, שיחות, ומידע אודות הרשת, ממכשירי מובייל ומחשבים של אזרחי מדינות שאינם של ארצות הברית.
ב-2013 חשף המדליף ואיש ה-NSA בעברו, אדוארד סנודן כי חברות התקשורת בארצות הברית יחד עם ה-NSA שיתפו פעולה עם חברות תקשורת במדינות זרות וכך הצליחו להעביר את תעבורת המידע למאגרי ה-NSA.
בחשיפה אף נודע כי בברזיל לבדה נאספו בינואר 2013, 2.3 מיליארד יחידות מידע.
פרט זה מלמד על סדרי הגודל בהם פעלה התוכנה.
מספר שבועות קודם לחשיפת התוכנה חשף סנודן כי ה-NSA אסף הודעות טקסט ושיחות טלפון מיותר ממיליארד משתמשים בסין, אך אז לא צוינה במדויק התוכנה בה נעשה השימוש לאיסוף המידע.
בהיסטורית ה-NSA ישנם מיזמים נוספים תחת השם Fairview
קום הייתה חברת סטראט-אפ ישראלית שהוקמה בשנת 2007 על ידי גיל הירש ועסקה בפיתוח טכנולוגיית זיהוי פנים ובפתרונות תיוג פנים אוטומטי ברשתות חברתיות כגון פייסבוק וטוויטר ובמנועי חיפוש.
ביוני 2012 החברה נרכשה על ידי חברת מטא ופעילותה הוטמעה בזו של פייסבוק.
קום הוקמה בשנת 2007 על ידי גיל הירש (CEO), יניב טייגמן (CTO), מוטי שניברג (יו"ר) ואדן שוחט.
השקיעו בה יניב גולן מקרן לול ונצ'רס, יריב גילת, אדן שוחט ומוטי שנייברג מקרן גידור, שהשקיעו בחברה כמיליון דולר בסך הכל.
בשנותיה הראשונות עסקה החברה בפיתוח טכנולוגיית זיהוי פנים ייחודית שהתבססה על כלי ממשק API שאפשר לגופי צד שלישי, (לרב תוכניתנים) להשתמש בטכנולוגיה זו לשימושים שונים כגון אפליקציות שהם מפתחים, שירותים שונים או צרכים מסחריים תמורת דמי רישיון.
קום השיקה את אפליקציית photo finder אשר אפשרה למשתמשי פייסבוק לחפש תמונות בהן הם מופיעים אשר הועלו על ידי משתמשים אחרים.
בנובמבר 2009 השיקה אפליקציה בשם Photo Tagger ברשת החברתית פייסבוק.
האפליקציה אפשרה לכל משתמש לתייג את התמונות של חבריהם בפייסבוק באופן אוטומטי.
קום יצאה מפייסבוק והחלה לעבור לתחומים נוספים, כגון הסלולר, בו שיתפה פעולה עם קומברס.
בספטמבר 2010 חברת יאנדקס הרוסית וקרן רודיום של דניאל רקנאטי השקיעו יחד 4.3 מיליון דולר בחברת פייס.
בשנת 2010 פייסבוק רכשה רישיון לשימוש בטכנולוגיה של Face.com כדי להציע למשתמשיה תיוג אוטומטי של חברים המופיעים בתמונות שהעלו.
באפריל 2012 שדרגה את ממשק ה-API שלה והוסיפה לתוכו גם אפשרות לזיהוי מין המצולם וגילו.
במאי 2012 השיקה אפליקציית האייפון klik המאפשרת תיוג פנים תוך כדי צילום והעלאתו לרשתות החברתיות.
ביוני 2012 החברה נרכשה על ידי פייסבוק בסכום שהוערך בכ-100 מיליון דולר.
קום קיבלו כ-5 מיליון דולר כל אחד.
בעקבות הרכישה חמישה מתוך עשרת עובדי החברה בישראל עברו למשרד המשני של פייס.
זו הייתה הרכישה השנייה שפייסבוק ביצעה בישראל, לאחר סנפטו.
לאחר הרכישה, קרן החזית האלקטרונית ופעילים למען פרטיות ברשת פרסמו מכתב בו הם מביעים את דאגתם מרכישה זו.
בהמשך, הסנאטור אל פרנקן ערך שימוע מיוחד בסנאט האמריקאי בנושא טכנולוגיית זיהוי הפנים של פייסבוק ולהשלכותיה של רכישה זו.
ביולי 2012 פייסבוק סגרה את פייס.
קום ועובדיה עברו למשרדי פייסבוק.
Fairly Local הוא סינגל מסוגת הרוק האלטרנטיבי, שנכתב על ידי חברי הלהקה האמריקאית Twenty One Pilots.
שיר זה הוא חלק מאלבומה הרביעי של הלהקה, Blurryface.
'Fairly Local' הועלה ליוטיוב ב-16 במרץ 2015, והופץ כסינגל יום לאחר מכן.
מצעדים ודירוגים (2015) מיקומי שיא בילבורד הוט 100 84 מצעד שירי הרוק 8 מצעד שירי הרוק הדיגיטליים 4
מצעדי סוף שנה (2015) מיקומי שיא מצעד שירי הרוק 49
מדינה תאריך יציאה פורמט חברת תקליטים עולם 17 במרץ 2015 הורדה דיגיטלית • סטרימינגFueled by Ramen
Fable הוא שיר אינסטרומנטלי של רוברט מיילס, שיצא לאור בשנת 1996, כסינגל השני מאלבומו Dreamland שיצא שנה לאחר מכן.
השיר הולחן על ידי מיילס וזכה להצלחה עולמית.
הוא יצא לאחר הסינגל "children" שהוציא מיילס, שהביא אותו לזכות בהכרה עולמית.
הסינגל הגיע לעשרת הגדולים באוסטריה, בלגיה, פינלנד, צרפת, גרמניה, אירלנד ובריטניה.
בנוסף, הגיע למקום הראשון במצעד שירי המועדונים של הבילבורד, והשהה בראש המצעד שבוע אחד.
בקליפ לשיר מיילס נרדם על הספה ליד הטלוויזיה.
על הקיר מאחוריו שלוש נשים המבצעות תנועות של שחיה צורנית.
Facebook Messenger (בתעתיק לעברית: פייסבוק מסנג'ר, ידועה גם בשם Messenger) היא אפליקציית מובייל למסרים מיידיים עבור טלפונים חכמים ומחשבי לוח שפותחה על ידי חברת מטא.
האפליקציה פעלה במקור כצ'אט של פייסבוק, אך שוחררה כאפליקציה עצמאית למערכות ההפעלה iOS ואנדרואיד באוגוסט 2011. באותה שנה, פייסבוק השיקה אתר נפרד לאפליקציה.
האפליקציה מאפשרת למשתמשים לשלוח הודעות, תמונות, קטעי וידאו, מדבקות, אודיו וקבצים שונים.
השירות תומך גם בשיחות קול ושיחות וידאו.
לאחר ההפרדה הרשמית בין פייסבוק למסנג'ר, האפליקציה כללה 600 מיליון משתמשים באפריל 2015. 900 מיליון משתמשים ביוני 2016, מיליארד משתמשים ביולי 2016 ו-1.2 מיליארד משתמשים באפריל 2017.
בשנת 2008, השיקה חברת פייסבוק את הצ'אט, שהיה נקרא "Facebook Chat", אך צ'אט זה פעל בפייסבוק בלבד.
במרץ 2011, החברה החליטה להקים אפליקציה נפרדת של מסרים מיידיים במקום הצ'אט.
ב-9 באוגוסט 2011, השיקה פייסבוק את האפליקציה למערכות ההפעלה iOS ואנדרואיד.באוקטובר 2011, השיקה גרסה נוספת שמותאמת למכשירי BlackBerry.
במרץ 2014, החברה השיקה גם גרסה נוספת שמותאמת למכשירי Windows Phone, אך גרסה זו לא כללה הודעות קוליות.
באפריל 2014, הודיעה פייסבוק כי הצ'אט יוסר מאפליקציית פייסבוק ועל מנת להשתמש בו המשתמשים ידרשו להתקין את האפליקציה בנפרד.
ביולי 2014, יצאה גרסה מותאמת למכשירי ה־iPad.
ובאפריל 2015, השיקה חברת פייסבוק אתר אינטרנט עבור התוכנה.
עבור מכשירי Tizen הושקה גרסה נוספת ב-13 ביולי 2015.
באוקטובר 2016, החברה השיקה את Messenger Lite, שהייתה מיועדת בעיקר לטלפונים בעלי גרסה ישנה יותר של Android.
באפריל 2017, אפליקציה זו שוחררה ל-132 מדינות.
במאי 2017, פייסבוק השיקה עיצוב חדש עבור messenger במערכות ההפעלה אנדרואיד ו־iOS.
עיצוב זה כלל מסך ביתי חדש שכלל מיון של תוכן ומדיה ונקודות אדומות המציינות פעילות חדשה באפליקציה.
בחודש דצמבר 2017, הודיעה חברת פייסבוק כי היא תשיק אפליקציה נפרדת לילדים, שמיועדת לאנשים מתחת לגיל 13.
דצמבר 2012 – משתמשי אנדרואיד יכולים להירשם לאפליקציה ללא חשבון פייסבוק.
אך הם נדרשים למלא שם ומספר טלפון.
ינואר 2013 – חברת פייסבוק השיקה את השיחות הקוליות באפליקציה בקנדה, ולאחר מכן הרחיבה את התכונה גם בארצות הברית כמה ימים לאחר מכן.
בחודש אפריל 2015, פייסבוק השיקה את שיחות הווידאו במדינות נבחרות.
בחודש אפריל 2016, הושקה גרסה שאפשרה לקיים שיחות קוליות קבוצתיות עם מספר מרבי של 50 משתתפים.
בדצמבר באותה שנה, פייסבוק השיקה גם את שיחות הווידאו הקבוצתיות שבדומה לשיחות הקוליות היו מוגבלות ל-50 משתתפים לשיחה.
אוקטובר 2013 – משתמשים יכולים לשלוח הודעות למשתמשים אחרים ללא הדרישה להיות חברים, כל עוד המשתמש בעל מספר הטלפון של המשתמש השני ברשימת אנשי הקשר שלו.
בחודש ינואר 2017, הודיעה חברת פייסבוק כי היא בוחנת אפשרות להציג פרסומות באפליקציה.
הבחינה התרחשה אצל מספר קטן של משתמשים באוסטרליה ובתאילנד.
בחודש יולי באותה שנה, החברה הודיעה כי היא תרחיב את הבדיקה לקהל העולמי.
לאחר השקת המודעות, אתר האינטרנט TechCrunch פרסם מאמר ובו תיאר כי המודעות גדולות, בלתי נסבלות ולא רלוונטיות, וציין כי מודעות אלה הן דרך גרועה למונטזיציה.
בחודש נובמבר 2014, קרן החזית האלקטרונית ביקרה את האפליקציה ונתנה ציון של 2 מתוך 7 נקודות.
האפליקציה זכתה למעט נקודות בזכות כך שהתקשורת מוצפנת, אך הקרן ציינה כי המשתמשים באפליקציה לא יכולים לאמת את הזהויות של אנשי הקשר, וההצפנה יכולה להיות מיותרת.
Face ID (תרגום חופשי: זיהוי פנים, זהות פנים) היא מערכת זיהוי פנים שתוכננה ופותחה על ידי Apple Inc.
מערכת זו מיושמת בכשירים אייפון X, אייפון XS, אייפון XR, אייפון 11, אייפון 11 פרו (ודגמיהם השונים) ו-iPad Pro 2018 ואילך.
זיהוי הפנים היא הדרך שבה משתמשי המכשיר יכולים לפתוח את מכשיריהם ממצב נעילה.
כמו כן, ניתן לבצע פעולות של העברת כספים עם זיהוי הפנים באמצעות Apple Pay.
זיהוי הפנים מחליף את מנגנון טביעת האצבע (Touch ID), ונמצא במגרעת המסך בחלקו העליון.
מערכת ה־Face ID מורכבת משני חלקים: הראשון מקרן 30,000 נקודות אינפרא אדומות על פניו של המשתמש.
השני הוא חיישן שסורק את תוצאות ההקרנה ויוצר ממנה תבנית תלת-ממדית של פני המשתמש.
במידה והנתונים תואמים לנתוני המשתמש, האייפון מאשר את הפעולה.
במידה ולא, האייפון חוסם את הפעולה ולא מאפשר לבצעה.
המערכת יודעת לזהות שינויים בפניו של המשתמש, בין אם המשתמש חובש כובע, מרכיב משקפיים או מאופר.
עם זאת, המערכת אינה פועלת בעיניים עצומות.
לטענת אפל, מערכת זיהוי הפנים "חכמה" יותר מטביעת האצבע ומאובטחת יותר.
לפי אפל, ההסתברות שמשתמש זר ייפתח את המכשיר באמצעות מנגנון טביעת האצבע הוא אחד ל־50,000, לעומת אחד ל־1,000,000 במערכת זיהוי הפנים.
ניתן להשתמש ב־Face ID עם מספר פרצופים שונים בגרסת IOS 12.
ה־Face ID אינו משמש כתחליף לקוד גישה.
לאחר 5 ניסיונות כושלים של זיהוי הפנים או הדלקת האייפון לאחר כיבוי, מערכת זיהוי הפנים תיחסם ויהיה ניתן לפתוח את המכשיר אך ורק בעזרת קוד הגישה.
כמו כן, ניתן לבטל את ה־Face ID בהגדרות.
חברת אפל הכריזה על מערכת זיהוי הפנים עם הצגת האייפון X בספטמבר 2017. שנה לאחר מכן (בספטמבר 2018) עם הצגת האייפונים XS ו־XR, שוחררה גרסה שנייה למערכת זיהוי הפנים, בגרסה זו מערכת זיהוי הפנים מהירה יותר.
"Fai rumore" (בעברית: "עושה רעש") הוא שיר באיטלקית, שנכתב והולחן על ידי דיודאטו ואדווין רוברטס ובוצע על ידי דיודאטו.
השיר היה אמור לייצג את איטליה באירוויזיון 2020 ברוטרדם, הולנד, בעקבות זכייתו במקום הראשון בפסטיבל סן רמו.
אך בעקבות התפרצות נגיף הקורונה בעולם הוחלט לבטל את אירוויזיון 2020.
Fading Shades (בעברית: גְּוָנִים דּוֹהִים) הוא אלבום האולפן השישי של הזמרת-יוצרת הגרמנייה סנדרה.
הוא יצא לאור ב-12 ביוני 1995, בהוצאת חברת התקליטים וירג'ין רקורדס.
האלבום הגיע למקום הארבעים-ושנים במצעד האלבומים שבגרמניה.
במרץ 1995, הוציאה סנדרה את הסינגל המוביל מתוך האלבום "Nights in White Satin".
הוא הפך ללהיט בין-לאומי, תוך שהגיע למקום הראשון במצעד של ישראל, ואף הצליח להיכנס למצעד השירים שבניו זילנד.
בנוסף לכך, יצא לו וידאו קליפ נלווה שנועד לעזור לו בקידום – הוא כלל תקריבים של סנדרה בלבד.
לאחר מכן, יצא השיר "Won't Run Away", כסינגל השני מתוך האלבום.
השיר לא הצליח להיכנס לאף מצעד, והיה לשיר הראשון של סנדרה שלא צולם לו וידאו קליפ נלווה מאז "", שיצא במקור בשנת 1985 וזכה להצלחה בין-לאומית.
"Faded" הוא סינגל של המפיק המוזיקלי הנורווגי אלן ווקר.
הסינגל משלב שירה בביצוע של הזמרת הנורווגית איסלין סולהיים.
במקור הוא אמור היה לצאת ב-25 בנובמבר 2015, אך יצא ב-3 בדצמבר 2015. השיר זכה להצלחה רבה, והגיע לעשרת המובילים ברוב המדינות בהן התווה, והגיע למקום הראשון ביותר מ-10 מדינות.
זהו כרגע הסרטון ה-19 הנצפה ביותר ביוטיוב, עם למעלה מ-3.4 מיליארד צפיות, ו-26 מיליון לייקים.
החל מ-2 באפריל 2020, בנוסף להיותו השיר ה-29 המושמע ביותר באפליקציית ספוטיפיי, עם למעלה ממיליארד השמעות.
השיר "Faded" הוא גרסה מחודשת של קומפוזיציות העבר של אלן ווקר "Fade", שיצא באמצעות חברת התקליטים NoCopyrightSounds בשנת 2014.
ביצירת Faded, ווקר קיבל השראה מהסאונד של מפיק המוזיקה אהריקס ברצועה "nova" משנת 2013. בראיון הוא אמר: "המלודיות ואופן התקדמות הסינגל הן מה שהן כל כך ייחודיות וזה מה שהעניק לי השראה ליצור את 'Fade' שלימים הפכה ל"Faded".
הסגנון בהשראת המפיק הנורווגי K-391. הלחן, אני לא יודע מאיפה זה הגיע, אבל אני מנסה לתת לרגשות להשפיע מאוד על הלחנים שאני מפיק."
בעוד שהמבנה והמנגינה זהים כמעט ל"Fade", Faded שונה מבחינת הפתיח והיציאה לפסנתר; עם שירה לא מוסמכת של איסלין סולהיים והפקה מיינסטרימית.
השיר נקבע בזמן משותף ובעל קצב של 90 פעימות לדקה.
זה כתוב במפתח של E ♭ מינור עם התקדמות האקורדים של E ♭ m – BG ♭ –D ♭.
Faded הפך להצלחה מסחרית ברחבי עולם עם השקתו.
השיר הגיע לשיא במקום הראשון ביותר מעשר מדינות ובחמישייה הראשונה ביותר מ-25 מדינות.
זגם במצעדים במדינות שונות כולל אוסטרליה, אוסטריה, בלגיה, קנדה, צרפת, גרמניה, אינדונזיה, אירלנד, איטליה, לטביה, מלזיה, הולנד, ניו זילנד, שווייץ, ספרד, בריטניה וארצות הברית.
הוא הגיע גם למקום הראשון בשירי 100 השירים הפופולריים של שזאם ברחבי פברואר 2016, ועד מרץ 2016, הפך לשיר שחופש ביישומון הכי הרבה פעמים בעולם.
סרטון הווידאו ביוטיוב הגיע למיליארד צפיות ב־26 במרץ 2017. נכון לספטמבר 2025, זהו הסרטון ה-31 הנצפה ביותר ביוטיוב, והקליפ המוזיקלי ה-19 הנצפה ביותר, עם למעלה מ-3.8 מיליארד צפיות.
מספר סולניות ביצעו את השיר Faded בשידור חי עם אלן ווקר.
בנוסף לאיסלין סולהיים שהיא גם הזמרת המקורית בהקלטה, השיר הועלה גם בשידור חי עם אינגריד הלנה האוויק (זמרת הייטסאקיט), טווה סטירקה, אלכסנדרה רוטאן, אנג'לינה ג'ורדן, זארה לארסון וטורין מישל.
ב־4 בנובמבר 2017 אלן ווקר ביצע את השיר בשידור חי בטקס הסיום של אליפות העולם של ליגת האגדות 2017 בבייג'ינג.
פורסם סרטון מוזיקה, בו מופיע "שאהב סאלחי" כגיבור הראשי.
הקליפ צולם במחצבת רומו באסטוניה, והופק וערך על ידי "ברור ברור" וביימו "ריקרד "וטוביאס האגבום", כשריקארד האגבום היה גם מנהל הצילום.
בסרטון נראה צעיר לבוש בלוק שחור הכולל מסיכה, משוטט בתרמיל שלו ותצלום של ביתו בידו.
הוא משוטט באזורי עיירה נטושים כולל בניינים הרוסים בעלי קומות ומבנים נטושים, התלקחות SOS משמשת אותו בשלב מסוים כדי לחקור מבנה חשוך.
בהדרכת התצלום הוא סוף סוף מאתר את ביתו, אך מוצא אותו בהריסות.
במבט סופי על ביתו, הוא מסיר את המסכה, כשהווידאו דוהה לשחור.
הקליפ צולם באסטוניה והתרכז בעיקר בבניינים שהוזנחו, וננטשו מרבית מיקומי הצילום משולבים בין הווידאו אינם מופיעים בסדר רציף.
מיקומים בולטים כוללים את בניין Linnahall (שנבנה מאבן גיר) לייצור טקסטיל שלא נעשה בו שימוש ובניין קונצרטים חי בפוג'ה puiestee 7 בטאלין; בית הסוהר לשעבר של רומו, מחצבת הגיר של רומו ואגם לצד קצה השלל הצמוד הסמוך בפאריש וסאלמה וכמה מיקומים ברחבי העיר פלדיסקי.
השוט האחרון כולל את ההריסות של בניין ליד החוף על Pakri חצי האי ממש מחוץ Paldiski, בפאתי Laoküla הכפר, Keila פאריש.
ב־11 בפברואר 2016, אלן ווקר פרסם גרסה אקוסטית לשיר בשם "Faded Restrung".
השיר מבוצע בליווי פסנתר וכלי מיתר, עם כל האלמנטים של EDM שהוצאו.
ווקר כתב שהוא החליט על גרסה חלופית של "Faded", כדי "להדגיש היבטים אחרים של השיר; להציג אותו בפני קהל אחר שעשוי לחבב את הקול של איזלין סולהיים את הלחנים, אבל לא יכולים לסבול את החלקים האלקטרוניים של זה".
בסרטון המוזיקה "Restrung" מוצגים וולקר, איסלין סולהיים והרכב בן 11 נגני כלי מיתר המופיעים באולם הכורים של ה-R1 המפורק, (הכור הגרעיני הראשון של שוודיה).
צוות השחקנים לבשו קפוצ'ונים עם סמנים מסחריים של הלוגו של אלן ווקר שהורכב מראשי התיבות המסוגננים שלו.
אולם הכורים R1 ממוקם מתחת לאדמה במכון המלכותי לטכנולוגיה השוודי (KTH) בסטוקהולם.
אותו צוות שיצר את הקליפ עבור "Faded", גם עשה את הסרטון למוזיקה ל-"Restrung" - "ברור ברור" היה המפיק, "ריקרד" ו"טוביאס חגגום" ביימו, ו"שאהב סאלחי" נזקף לזכותו כעוזר.
אווירת הצילומים דומה מאוד לזו של "Faded"; על פי הווידאו מאחורי הקלעים של אלן ווקר, הסרטון "Restrung" צולם כהמשך לסרטון המקורי Faded.
, מבוטא אֵף שַׁארְפּ היא שפת תכנות כללית שנוצרה על ידי הארגון ה-F# Software Foundation, חברת התוכנה מיקרוסופט ותורמים עצמאיים.
#F נחשפה בשנת 2005 ומשלבת תכנות פונקציונלי, תכנות אימפרטיבי ותכנות מונחה עצמים.
זו שפת תכנות חוצה פלטפורמות בסביבת ה-NET Core., אך היא יכולה גם ליצור קוד של JavaScript לשימוש דפדפני אינטרנט וליצור קוד למעבדים גרפיים.
ה-F# Software Foundation פיתח לשפה מהדר חוצה פלטפורמות תחת רישיון קוד פתוח.
F נתמכת בסביבות הפיתוח המשולבות Visual Studio של מיקרוסופט ו- JetBrains Rider של JetBrains.
ישנם תוספים לסביבות פיתוח אחרות, ביניהם lonide, ההופך את סביבת הפיתוח ה-VSCode לסביבת פיתוח מלאה עבור #F.
ישנם גם תוספים לסביבות פיתוח מסורתיות כמו Vim ו- Emacs.
F שייכת למשפחת שפות תכנות ML.
היא החלה את דרכה כמימוש של העקרונות המרכזיים של שפת OCaml והושפעה משפות #C, פייתון, Haskell, Scala ו-Erlang.
גרסהספסיפקציות הגרסהתאריך פרסום הגרסהפלטפורמותסביבות הריצהF# 1.xמאי 2005Windows.NET 1.0 - 3.5F# 2.0אוגוסט 2010אפריל 2010Linux, macOS, Windows.NET 2.0 - 4.0, MonoF# 3.0נובמבר 2012אוגוסט 2012Linux, macOS, Windows;
F משתמשת בפיתוח והנדסת תוכנה פתוחה.
אבולוציית השפה מנוהלת על ידי מדען המחשב דון סיים (Don Syme) מתאגיד מיקרוסופט, יחד עם F# Software Foundation.
גרסאות מוקדמות של השפה עוצבו על ידי מיקרוסופט, וחטיבת החקר של מיקרוסופט ( Microsoft Research, ) בסביבת פיתוח סגורה.
פיתוח #F החל בחטיבת החקר של מיקרוסופט, בקיימברידג', בריטניה.
השפה במקורה תוכננה ומומשה על די דון סיים.
שמה של #F, לפי צוות הפיתוח של #F, נגזר מהאות F, המייצגת את המילה Fun.
בגרסה 1.0, הוספו פיצ'רים רבים בסיסיים, כגון תמיכה בתכנות פונקציונלי, אימפרטיבי ומונחה עצמים, structs, מבני נתונים מסוג tuple, מודולים ומודולים מקוננים וכו'.
בגרסה 3.0 הוספה תמיכה בספריית LINQ, אשר מאפשרת לכתוב קוד דקלרטיבי דמוי SQL ב-#F.
ספריה זו זמינה גם ב-#C מגרסה 3.0 וכן ב- Visual Basic.
כלי הפיתוח של #Visual F עבור ויז'ואל סטודיו, סביבת פיתוח משולבת מבית מיקרוסופט, מפותחים גם הם על ידי מיקרוסופט.
בנוסף, הארגון F# Software Foundation פיתח מהדרים בעלי קוד פתוח, וכלים אשר משתלבים עם מהדרי הקוד הפתוח שיצרה מיקרוסופט.
F היא שפת תכנות פונקציונלית אשר משתמשת בטכניקת הסקת טיפוסים (type inference), כלומר, מתכנת בשפה לא צריך להגדיר את טיפוסי הנתונים ( int, string וכדומה) - המהדר יסיק זאת לבד במהלך ההידור.
#F מאפשרת גם הגדרת טיפוסים באופן ישיר על ידי המתכנת, ואף דורשת שימוש בכך במצבים מסוימים.
F היא שפה מבוססת ביטויים אשר משתמשת בעיקר בטכניקת פישוט הביטויים הנפוצה eager evaluation, שלפיה ביטוי יפושט כאשר ברגע שהוא מקושר למשתנה, וכן בטכניקת- lazy evaulation במקרים מסוימים, שלפיה ביטוי יפושט רק כאשר נעשה בו שימוש.
על מנת ליצור משתנה ב- #F ולבצע לו השמה לערך, ניתן להשתמש במילה השמורה let.
לדוגמה, הביטוי let y = 6 + 3מבצע השמה לביטוי 6+3, אשר מפושט ל- , למשתנה y .
בנוסף, #F מאפשר שימוש ב- sequence expressions, אשר מגדירים sequence, בתחביר seq { ...
|], בתוך קוד אשר מייצר ערכים.
yield b*b }קטע קוד זה מצרף ל-sequence מספרים בין 0 ל-15, בתוך התחום 0 עד 25 .
F תומכת גם ברכיבים רבים אשר מאפיינים תכנות אימפרטיבי (פקודתי - imperative programming), שביניהם:
מערכים, אשר נוצרים באמצעות התחביר [| ...
מבנה נתונים מסוג מילון, ( Hash Table ), באמצעות התחביר dict [ ...
יתר על כן, ניתן לסמן ערכים ושדות מסוג record ככאלו אשר יכולים להשתנות, ולא רק קבועים, באמצעות המילה השמורה mutable.לדוגמה:// Define 'x' with initial value '1'
סימון של נקודה, על מנת למשל לגשת לתכונות ופעולות מתוך אובייקט או מתוך מחלקה, או לגשת למחלקה או אוסף מחלקות מתוך ספרייה מיובאת.
בניית אובייקטים באמצעות המילה השמורה new.
בחינת טיפוסים, לדוגמה: x :?
string בוחן האם x הוא מהטיפוס מחרוזת (string) .
המרה בין סוגי נתונים (type coercions) .
אתחול תכונות בשמותיהן בפעולה בונה: ("new Form(Text="Hello
הגדרות סוג אובייקט ב- #F יכולות להיות מחלקה, struct, interface, enum, ו- delegate .
דוגמה להגדרה של סוג אובייקט פשוט המייצג אדם ( Person ) :/// A simple object type definition
פרויקטים בעלי קוד פתוח פופולריים ב-#F:
Facetune היא יישומון לעריכת תמונות שפיתחה חברת Lightricks, המשמש לעריכה, שיפור וריטוש של תמונות במכשירי iOS או Android המשמש בדרך כלל לעריכת תמונות דיוקן וסלפי.
האפליקציה מציעה אוסף של כלים לעריכת תמונות, כגון: הלבנת שיניים, שיפור עור הפנים באמצעות הסרת פגמים, אקנה ופצעונים, החלקת עור, תיקון תאורה, תיקון קו המתאר של הפנים, הוספת איפור, וביצוע מניפולציות נוספות בתמונותיהם, שבעבר היו יכולות להתבצע רק על ידי תוכנת Photoshop במחשב שולחני.
המשתמשים יכולים לבחור מתוך מגוון של פילטרים, תאורה, טקסטורות, ניגודיות ואפשרויות מסגרת.
Facetune2 הושקה בנובמבר 2016. כלי העריכה כוללים עריכת פנים מציאותית (למשל, שינוי הבעות פנים) ויכולת להאיר מחדש את האובייקט לאחר הצילום.
יש לה גם יכולת לשנות את הרקע של התמונה, עריכת סלפי בשידור חי, אפשרויות איפור נוספות והוספת ניצנוצים.
המשתמשים יכולים לשתף את התמונות שנוצרו ב-Facetune במגוון רשתות חברתיות.
בדצמבר 2021 נבחרה האפליקציה כאחת מחמש האפליקציות בתשלום הטובות ביותר של חנות אפל, שנה שביעית ברציפות.
Facetune שוחררה לראשונה במרץ 2013 והשימוש בה עלה 3.99 דולר להורדה.
עם ההשקה של Facetune 2 בשנת 2016 בוצע מעבר למודל מבוסס מנויים: ההורדה היא בחינם, אולם יש אפשרות למנוי בתשלום המספק גישה בלתי מוגבלת לכל התכונות והתוכן.
היא משמשת כמקרה חקר של פייסבוק בנושא רכישת משתמשים.
במאי 2019 הושקה Facetune 2 באנדרואיד.
בתוך שנה מיציאתה, האפליקציה דורגה במקום הראשון בקטגוריית התמונות והווידאו ב-120 מדינות והייתה לאפליקציה הנמכרת ביותר בתשלום במעל ל-150 מדינות (נכון ליוני 2019).
היא נבחרה לאחת הטובות ביותר ב-App Store בשנת 2013, זכתה באפליקציה הטובה ביותר של Google Play לשנת 2014 , נבחרה לאפליקציה הרביעית הנמכרת ביותר של אפל בשנת 2016 , והייתה לאפליקציה המורדת ביותר בחנות של אפל בשנת 2017, לאחר שהורדה למעלה מ-60 מיליון פעמים.
האפליקציה קיבלה הכרה בפרסומים של הניו יורק טיימס, USA Today, NY Daily News, Huffington Post ו-Mashable.
ידוענים כמו קלואי קרדשיאן דנו בהתלהבותם משימוש ב-Facetune, כדי לשפר את תמונות הסלפי שלהם.
היישומון הפך פופולרי בקרב קהילת סגנון החיים (Life Style) והמשפיענים ביוטיוב, עם דמויות כמו ג'יימס צ'ארלס, ניקיטה דרגון, טאנה מונגו וכן קהילת הלהט"ב.
מפתחי האפליקציות השתתפו בפאנל מיוחד ב-DragCon LA 2018 וגם נתנו חסות לאחד הפרקים בעונה ה-11 של מרוץ הדראג של RuPaul השחקנית האמריקאית שרה היילנד הודתה שהשתמשה ב-Facetune בתמונות האינסטגרם שלה.
האפליקציה שוחררה בשנת 2013, והייתה ייחודית בשוק.
ריטוש: המשתמשים יכולים להחליק את עורם כך שיראה בוהק, להלבין את שיניהם, לעצב מחדש את פניהם, לחדד את האזור מסביב לעיניים, ולהצר את המותניים.
אומנותי: להתאים את הרקעים ולהוסיף פילטרים כגון: Kawaii, Hero, Grace B&W ורוויה.
Facetune2 יצאה לאור בשנת 2016. היא מכילה תכונות של עריכה חיה.
רוב הכלים למשתמשי Facetune 2 מציעים מחוונים לשינוי עוצמת תכונת עריכת הדיוקן או תיקון ברז אחד, שלא היה זמין ב-Facetune המקורי.
ריטוש: כלים הכוללים את היכולת להחליק עור, להחליק פגמים וקמטים, לתקן עיניים אדומות, להלבין שיניים, להוסיף זוהר נעים, להסתיר עיגולים כהים, עור מבריק מט ולחדד את תווי הפנים מבחינת הגודל והפרופורציה.
כמה כלים מתמקדים בעיניים - עם אפשרויות לשינוי פרטים, צבע והשתקפויות.
אומנותי: הכלים כוללים התאמה, מיזוג והחלפת רקע תמונות מאחורי הנושא, והוספה מתפריט של מסנני מצב רוח דרמטיים עד עדינים.
האפקטים המיוחדים כוללים פריזמה כרומטית ואפקטים אחרים באמצעות הכלי LightFX, נצנצים וצבע להוספת איפור, קונטור או הוספת תאורת ניאון.
אפשר גם לשנות את הרקע של התמונה.
צילום: התכונה של חדר חושך כוללת כלים להתאמת צילומים קלאסיים, כמו מבנה ורוויה.
המשתמשים יכולים גם להסיר צללים, או בוהק ולהאיר מחדש, כדי לחקות תאורת סטודיו בסגנון פרו.
תכונות עריכה נוספות כוללות את האפשרות להציג אפקטים מתכווננים בשידור חי לפני התמונה.
זה מאפשר למשתמשים להתנסות בשינויים בצילום, כמו צורת וגודל עיניהם, או צל השיניים בתצוגה מקדימה בזמן אמת.
Facetune נוצרה על ידי חברת Lightricks, חברת סטרט-אפ ישראלית שהוקמה על ידי חמישה יזמים.
Lightricks בונה יישומי עריכת תמונות ווידאו לסמארטפונים, המתמקדים ביצירת תוכן.
החברה ממוקמת בכפר הטכנולוגיה של האוניברסיטה העברית בגבעת רם, ירושלים, עם משרדים בניו יורק ובלונדון .
היא פיתחה LTEngine, מנוע לעיבוד תמונות המיועד לפלטפורמות ניידות, ששימש ב- Facetune.
אפליקציות לשיפור סלפי ואפליקציות אחרות לעריכת תמונות זכו לביקורת על כך שעודדו משתמשים לשפמנון, או להעמיד פנים שהם מישהו אחר באינטרנט, במיוחד בפלטפורמות של רשתות חברתיות.
מוטיבציה זו לחפש "שלמות" נתפסת גם כערעור של הביטחון העצמי והגוף, במיוחד בקרב משתמשים צעירים יותר.
דעה מנוגדת היא שאפליקציות לשיפור סלפי עוזרות למשתמשים לייעל דיוקנאות ניידים, במקום לשאוף ל"שלמות פלסטית "לא אותנטית.
) ] בלוגרים כמו ג'יימס צ'ארלס תומכים בדרך כלל בתפיסה זו, ומרחיקים את המשתמשים משינויים בפנים, למשל, כדי לעודד מראה טבעי.
השימוש המוגבר ביישומי עיצוב הגוף והפנים כגון Snapchat ו-Facetune זוהה כגורם פוטנציאלי לדיסמורפיה של הגוף.
לאחרונה, תופעה המכונה "דיסמורפיה של סנאפצ'ט" שימשה לתיאור אנשים המבקשים ניתוח להיראות כמו הגרסה הערוכה של עצמם כפי שהם מופיעים באמצעות מסנני סנאפצ'ט.
Fade to Grey הוא שיר משנת 1980 של להקת הסינת'-פופ הבריטית ויסאג', שיצא כסינגל השני מתוך אלבום הבכורה שלה, Visage.
השיר נכתב על ידי מידג' יור, בילי קארי וכריס פיין.
השיר היה הסינגל המצליח ביותר של הלהקה.
הוא נכנס למצעדי הסינגלים בסוף 1980, והגיע למקום השמיני במצעד הסינגלים הבריטי והגיע למקום הראשון בגרמניה המערבית ובשווייץ.
סטיב סטריינג' היה הסולן בשיר, והמילים הצרפתיות נאמרו על ידי בריג'יט ארנס, חברתו הבלגית של ראסטי איגן (קלידן הלהקה).
השיר כולל את אותן מילים בשפות אנגלית וצרפתית.
המילים באנגלית מושרות, ואילו המילים הצרפתיות נאמרות בקול נשי.
סטיב סטריינג' ומידג' יור טענו שניהם שהם אלה שהגו את הרעיון לקול הצרפתי בשיר.
ברצועה המוגמרת בוצעה השירה הצרפתית על ידי בריז'יט ארנס, סטודנטית צעירה מבלגיה שהייתה חברתו של ראסטי איגן באותה תקופה.
הקליפ הראשון של ויסאג' היה לשיר Fade to Grey, והוא בוים על ידי Godley & Creme.
סטיב סטריינג' הופיע בקליפ עם ג'וליה פודור.
הקליפ נכלל במהדורת הווידאו של הלהקה משנת 1986, Visage.
הקליפ של השיר הפך לאחד מקטעי הווידאו הראשונים שקווין גודלי ולול קרם ביימו, לפני שהתפרסמו בעבודותיהם עם הפוליס, דוראן דוראן והרבי הנקוק.
"Fade To Black" (בעברית: "לדהות לשחור") הוא סינגל שהוקלט על ידי הזמר האזרי נדיר רוסטמלי.
השיר יצא לאור ב-21 במרץ 2022, וייצג את אזרבייג'ן באירוויזיון 2022, לאחר שנבחר על ידי רשות השידור הממלכתית במדינה, İctimai Television (İTV).
ב-30 בדצמבר 2021 פתחה İTV את תקופת הגשת השירים לוועדה המיוחדת שתבחר את השיר האזרי לאירוויזיון.
תקופה זו הסתיימה ב-31 בינואר 2022. המועמדים חויבו לספק תיאור קצר על עצמם כחלק מתהליך ההרשמה.
לאחר ניפוי של שלוש מאות השירים שנשלחו, נבחרו שישה שהוצעו לאמן הנבחר.
ב-16 בפברואר 2022 הוכרז כי נדיר רוסטמלי נבחר לייצג את אזרבייג'ן באירוע האירוויזיון הקרוב.
ההודעה נמסרה במהלך תוכנית הבוקר "Sabahın xeyir, Azərbaycan".
"Fade To Black" פורסם בעמוד היוטיוב הרשמי של תחרות הזמר של האירוויזיון ב-21 במרץ 2022, ביום צאתו לאור.
ב-25 בינואר 2022 נקבע בהגרלת חצאי הגמר כי אזרבייג'ן תופיע בחלק הראשון של חצי הגמר השני.
אזרבייג'ן הופיעה רביעית, לאחר סרביה ולפני גאורגיה.
ב-12 במאי 2022 ביצע רוסטמלי את "Fade To Black" על בימת חצי הגמר השני של אירוויזיון 2022. עם הקראת התוצאות של שלב זה הוא נמנה בין האמנים שהעפילו לגמר.
אזרבייג'ן הופיעה כמדינה ה-15, לפני בלגיה ואחרי ליטא.
"Fair" (בעברית: "הוגן") הוא סינגל שהוקלט על ידי הזמרת האמריקאית נורמני.
הוא יצא לאור ב-18 במרץ 2022, על ידי חברת התקליטים RCA רקורדס, כסינגל מתוך אלבום הבכורה העתידי שלה.
השיר נכתב על ידי נורמני, אבי קין ופלישה פורי והופק על ידי הארב.
בדצמבר 2021 הופיעה נורמני ב"מופע של אלן דג'נרס", שם הודיעה כי העבודה על אלבום הבכורה שלה כמעט הסתיימה.
השיר עצמו נחשף לראשונה על ידיה ב-31 בדצמבר 2021. במהלך שידור חי בעמוד האינסטגרם שלה שאלה את המעריצים שלה איך הם חושבים ש-"Fair" נשמע.
ב-23 בפברואר 2022 הועלה קטע קצר מתוך הווידאו קליפ של השיר בעמוד הטיקטוק של נורמני.
טיזר נוסף בן 10 שניות פורסם ב-1 במרץ, שם הראה את הזמרת לבושה בביקיני שחור על סט הצילומים שלל הקליפ.
יציאת הסינגל הוכרזה באופן רשמי באותו היום.
בסמוך לצאתו עלה השיר לרשת הזרמת המדיה ספוטיפיי, שם הצליח לצבור למעלה מ-12.7 מיליון השמעות.
Fair Trade הוא שיר של הראפר הקנדי דרייק בהשתתפות הראפר האמריקאי טראוויס סקוט, מתוך אלבום האולפן Certified Lover Boy, שיצא לאור ב-3 בספטמבר 2021, על ידי חברות התקליטים OVO סאונד וריפבליק רקורדס, כרצועה השישית באלבום.
"Fair Trade" כולל דגימה מתוך "Mountains", שנכתב על ידי שרלוט וילסון, ברנדון בנקס, דרנסט אמיל השני, קנת' אדמונדס, קייל מוסקוביץ', מרקוס רדיק, טאו האלם ו-וארדן וייד, ובוצע על ידי וילסון.
הוא מכיל את דרייק וטראוויס סקוט שרים על גבי מקצב טראפ "מפוצץ".
"Face It Alone" (בעברית: "להתמודד עם זה לבד") הוא סינגל שהוקלט על ידי להקת הרוק הבריטית קווין, אשר יצא לאור ב-13 באוקטובר 2022. השיר, שנכתב על ידי פרדי מרקיורי, היה אמור להיכלל באלבום The Miracle, אשר יצא לאור ב-1989, אך לא הוכנס אליו לבסוף ונגנז.
השיר נכלל במהדורה המחודשת של האלבום, The Miracle Collector's Edition, אשר יצא לאור ב-18 בנובמבר 2022.
השיר "Face It Alone" הוקלט במקור בשנת 1988, במסגרת העבודה על האלבום ה-13 של הלהקה, The Miracle, לאחר שמרקיורי נדבק במחלת האיידס, ממנה מת שלוש שנים לאחר מכן.
אותה תקופה הייתה פורה במיוחד עבור הלהקה מבחינת יצירה, כאשר באותו זמן הם הקליטו כ-30 שירים, שרבים מהם מעולם לא יצאו לאור, לאחר שלא נבחרו להיכנס לאלבום.
השיר התגלה מחדש כאשר צוות ההפקה והארכיון של הלהקה החלו להיפגש כדי לעבוד על המהדורה המחודשת של The Miracle.
בתחילה חשב חבר הלהקה בריאן מיי כי הם לא יצליחו לשחזר את השיר מתוך ההקלטה שהתגלתה, אך בזכות הצוות הטכני איתו עובדת הלהקה ניתן היה להציל אותו.
ביוני 2022 הודיעו רוג'ר טיילור ומיי על גילויו של השיר בהשתתפות מרקיורי, וכי הוא ייצא לאור בעוד מספר חודשים.
הודעה זו עוררה עניין רב.
ב-9 באוקטובר 2022, הלהקה פרסמה רשמית בחשבונות האינסטגרם, הפייסבוק והטוויטר שלה על מועד יציאת השיר.
ב-13 באוקטובר 2022 הושמע השיר בבכורה עולמית בתחנת הרדיו BBC Radio 2, עם יציאתו בפלטפורמות המוזיקה השונות.
בריאיון לתחנת הרדיו אמר טיילור כי "מצאנו פנינה קטנה מפרדי, שכמעט שכחנו ממנה [...] מדובר בתגלית אמיתית, שהוקלטה באחד הסשנים של The Miracle".
טיילור ומיי הודו כי הגילוי היה הפתעה עבורם, ותיארו את השיר כ"יפהפה, נוגע ללב ומלא רגש".
Face Yourself (מעוצב: FACE YOURSELF; בעברית: "תתמודד עם עצמך") הוא אלבום האולפן החמישי של להקת הבנים הדרום קוריאנית BTS ואלבום האולפן השלישי שלהם ביפנית.
האלבום יצא ב-4 באפריל 2018, דרך ביג היט, , יוניברסל מיוזיק יפן ודאף ג'אם רקורדינג.
האלבום מכיל גרסאות יפניות לשירים שיצאו בעבר באלבום האולפן הקוריאני השני שלהם Wings, ובמיני-אלבום החמישי Love Yourself: Her, בנוסף לשלושה שירים חדשים ומקוריים בשפה היפנית: , "Let Go" ו-"Crystal Snow".
האלבום הגיע הישר למקום ה-43 בבילבורד 200 והפך לאלבום היפני עם הדירוג השלישי בגובהו בתולדות המצעד.
ב-1 בפברואר 2018 הוכרז על יציאת האלבום ב-4 באפריל בנוסף לפרטים על שלוש מהדורות מוגבלות.
רשימת שירים מתוכננת חשפה גרסאות יפניות חדשות לשירים "Go Go" ו-"Best of Me" מהמיני-אלבום בקוריאנית Love Yourself: Her משנת 2017, וכן הכללה של "Crystal Snow", שיצא במקור בדצמבר 2017 כחלק מאלבום סינגל משולש צד א' יחד עם גרסאות ביפנית ל-"Mic Drop" ו-"DNA".
רשימת השירים הסופית שוחררה ב-8 במרץ.
באותו יום, הוכרז כשיר הנושא הפותח לדרמה היפנית , מהדורה מחודשת לסדרת טלוויזיה דרום קוריאנית משנת 2016 באותו השם.
חשיפה של השיר שודרה ב-15 במרץ, מה שגרם לו להתברג במצעד בילבורד יפן הוט 100 לפני יציאתו הרשמית - הוא הגיע למקום ה-25 בשיאו.
ארבע גרסאות של האלבום הועמדו לרכישה: שלוש מהדורות מוגבלות ומהדורה רגילה לתקליטור בלבד.
מהדורות A ו-B כללו שתיהן חוברת בת 32 עמודים, והן כללו תוכן בלעדי הניתן לצפייה בבלו-ריי וב-DVD בהתאמה.
מהדורה C כללה חוברת בת 68 עמודים ואילו המהדורה הרגילה כללה חוברת בת 24 עמודים.
כל האלבומים חולקים רשימת שירים זהה.
האלבום הגיע הישר למקום הראשון במצעד אלבומי ה-CD היומי של אוריקון.
הוא נשאר שם שבעה ימים רצופים, דורג במקום הראשון במצעד האלבום השבועי עם יותר מ-282,000 יחידות מצטברות שנמכרו ובכך שבר שיא בן שש שנים וחמישה חודשים שהוחזק בעבר על ידי , על המכירות הגבוהות ביותר בשבוע הראשון של אמן קוריאני במצעד אוריקון.
ההישג הפך את Face Yourself לאלבום הרווחי ביותר של אמן גבר במצעד אוריקון לשנת 2018 באותה עת.
האלבום דורג במקום ה-12 במצעד היומי ביום השמיני למצעד, אך עלה בחזרה במהלך השבועות הבאים והגיע עד למקום השני.
הוא השתתף שלושה עשר שבועות רצופים במצעד אוריקון, עם 324,381 יחידות מצטברות שנמכרו, וב-10 במאי קיבל אישור פלטינה מ-RIAJ ובכך הפך לאלבום היפני הראשון של BTS שהגיע להישג זה.
אוריקון הודיעה ביוני, ש-Face Yourself ו-BTS הגיעו לעשירייה הראשונה במצעד "דירוג האלבומים" ו"דירוג מכירות האמנים" למחצית הראשונה של 2018, במקומות הרביעי והשישי בהתאמה.
BTS היה האמן הקוריאני היחיד שנכנס לשני המצעדים, והאמן הבינלאומי בעל הדירוג הגבוה ביותר.
טאוור רקורדס יפן דיווחה שהאלבום היה האלבום השני הנמכר ביותר של אמן קוריאני ביפן לשנת 2018.
ב-14 בינואר 2019, האלבום זכה בתעודת פלטינה כפולה על ידי RIAJ על מכירת למעלה מ-500,000 עותקים.
זהו האלבום הראשון של אמן קוריאני שהגיע להישג זה זה מאז של קארה בדצמבר 2011.
לאחר יציאת האלבום, "Don't Leave Me" נכנס למקום ה-28 במצעד הסינגלים השבועי הדיגיטלי של אוריקון, עם 4,611 עותקים דיגיטליים שנמכרו בתקופה שבין 2–8 באפריל.
"Let Go" הופיע לראשונה במקום ה-40 בבילבורד יפן הוט 100, ונכנס למצעד ההורדות המשולב של גאון בדרום קוריאה במקום ה-63. בפברואר 2021, השיר זכה לתואר כסף על ידי ה-RIAJ על מעל ל-30 מיליון השמעות ביפן.
ביוני 2024 קיבל "Let Go" תואר זהב בברזיל על מעל ל-20,000 יחידות שקולות.
ארבעה מהסינגלים של האלבום דורגו במצעד שירי העולם הדיגיטליים.
"Don't Leave Me" הגיע הישר לראש המצעד עם 9,000 מכירות, והעניק ללהקה את הכניסה השביעית למקום הראשון, בעוד "Let Go" הגיע למקום השני, ו"Intro: Ringwanderung" ו"Outro: Crack" נכנסו למקום הרביעי והחמישי בהתאמה.
האלבום היה מועמד וזכה בפרס אלבום השנה ובשלושת האלבומים הטובים ביותר בקטגוריית אסיה בטקס פרס דיסק הזהב של יפן לשנת 2019.
כל המילים ביפנית נכתבו על ידי KM-מרקיט.
אזורתאריך יציאהפורמטחברת תקליטיםיפן4 באפריל 2018תקליטור • DVD • הורדה דיגיטלית • הזרמת מוזיקהביג היט מיוזיק • יוניברסל • דאף ג'אם • עולמיהורדה דיגיטלית • הזרמת מוזיקהארצות הברית16 בנובמבר 2018תקליטור • הורדה דיגיטלית • הזרמת מוזיקה
"Face to Face" הוא שיר של צמד המוזיקה האלקטרונית הצרפתי דאפט פאנק, הכולל שירה והפקה משותפת של מפיק מוזיקת ההאוס האמריקאי טוד אדוארדס.
השיר יצא לאור כסינגל החמישי מתוך האלבום Discovery מ-2001. סינגלים שיווקיים בגודל 12 אינץ' שוחררו עבור אלה שהזמינו מראש את אלבום הרמיקס Daft Club משנת 2003, וסינגל CD שהכיל רמיקס של השיר על ידי המפיק הצרפתי Demon שוחרר מסחרית.
כחלק מ-Discovery, השיר מופיע בסרט אינטרסטלה 5555, והחלק בסרט בו מופיע השיר משמש כקליפ שלו.
השיר הגיע לראש מצעד שירי הדאנס קלאב של בילבורד בשנת 2004.
"Face to Face" הופק במשותף, נכתב במשותף וכולל ביצוע ווקאלי של מפיק מוזיקת ההאוס האמריקאי טוד אדוארדס.
דאפט פאנק החשיבו את אדוארדס כאחת ההשפעות הגדולות ביותר על עבודתם, ושמחו על ההזדמנות לשתף איתו פעולה.
הצמד רצה בתחילה לעבוד איתו על אלבום הבכורה שלהם, Homework, אך התקשו לשכנע את אדוארדס מכיוון שהשניים לא היו ידועים באותה תקופה.
ההפקה התקיימה בניו יורק ובניו ג'רזי וכן בפריז.
כשהגיע הזמן להקליט את השירה, הצמד הנחה את אדוארדס "לשיר קצת יותר ראספייר, כמו פורינר".
השיר שהושלם מכיל את שני הטייקים הקוליים הראשונים של אדוארדס, מרובדים ליצירת אפקט הכפלה.
תומא בנגלטר אמר: "טוד אדוארדס שר לפעמים אבל לא ככה.
אני חושב שכולנו מאוד התרגשנו והופתענו מהדרך שבה הוא יכול היה לשיר את השיר הזה".
הצמד הביע הכרת תודה על העבודה עם אדוארדס, והצהיר כי לאחר שעשו זאת, "אנחנו חופשיים לחקור תחומים אחרים.
יהיה מעניין לראות מה נעשה הלאה.
עכשיו אנחנו יכולים לעבוד עם אנשים אחרים".
דאפט פאנק התאחדו מאוחר יותר עם אדוארדס לשיר "Fragments of Time", מתוך אלבומם Random Access Memories משנת 2013. אדוארדס גם ציין כי למרות הצלחתו בסצנת הגראז' האוס, הוא מתקבל מדי פעם בהפתעה ובשבחים על היותו הזמר בשיר "Face to Face".
הקליפ של "Face to Face" נלקח מסרט האנימה משנת 2003, אינטרסטלה 5555, הפועל כמימוש חזותי של Discovery.
הקליפ בוים על ידי קאזוהיסה טאקנוצ'י, דאיסוקה נישיו והירוטושי ריסן מאולפני טואי אנימציה תחת פיקוחו של האמן לייג'י מאטסומוטו.
הקטע של "Face to Face" עוקב אחר תוצאותיה של להקת הפופ החוצנית The Crescendolls שלכאורה מכניעה את הנבל, ארל דה דארקווד, באחוזה שלו.
צוותי בנייה חושפים את ספינת החלל שהוטסה על ידי שפ, הוא הציל את הלהקה משעבוד ושטיפת מוח על ידי דארקווד, שלקח על עצמו את המסווה של המנהל שלהם.
המשטרה חוקרת את חברת התקליטים שבה הוחתמה הלהקה, ועורכת חיפוש בכל חלקי אחוזת דארקווד.
דיווח חדשותי מתאר סצנות מונטאז' של מבצע לשליחת The Crescendolls בחזרה לכוכב הבית שלהם באמצעות ספינתו של שפ.
הדו"ח גם מסביר את המצב ומראה כי The Crescendolls לא היו הקבוצה היחידה שזה קרה להם.
אחד מחברי הלהקה, אוקטבה, נראה בבית חולים לאחר שהתאושש מעימות מוקדם יותר עם מאבטחים בחברת התקליטים.
בזמן שהלהקה מתכוננת לעזוב את כדור הארץ, אנשים מנופפים לשלום ללהקה מכל רחבי העולם.
Fable הוא משחק פעולה-תפקידים שפותח על ידי "Playground Games" ויופץ על ידי "Xbox Game Studios".
המשחק משמש כאתחול לסדרת המשחקים "", והוא עתיד לצאת לשוק עבור Xbox Series X/S ו-Microsoft Windows במהלך שנת 2025.
כאתחול לסדרת "Fable", שנוצרה במקור על ידי "Lionhead Studios", עלילת המשחק שואפת לחדש את הזיכיון לדור חדש של שחקנים, ומתרחש באלביון, עולם פנטסטי המכיל קסמים ויצורים מיתיים, תוך שמירה על ההומור הבריטי של הסדרה המקורית לצד שילוב מכניקות משחק חזותיות מודרניות.
משחק זה עתיד להיות המשחק החדש הראשון בסדרה מאז הפצת המשחק "Fable: The Journey" עבור Xbox 360 בשנת 2012, לאחר שפיתוחו של המשחק "Fable Legends" בוטל בעקבות פשיטת הרגל של חברת הפיתוח המקורית "Lionhead Studios".
האזכור הראשון לפיתוחו של משחק חדש בסדרה נרמז בשנת 2017, כאשר יו"ר "Xbox", פיל ספנסר, צייץ בחשבונו האישי בטוויטר כי לזיכיון יש "מקומות רבים שהוא יכול להגיע אליהם."
בתחילת 2018, דיווחה "Eurogamer" שחברת הפיתוח "Playground Games", שהייתה ידועה בשל עבודתה על סדרת "Forza Horizon", שוקדת על פיתוח פרק רביעי בסדרת "Fable".
בהמשך השנה, נחשף כי "Playground Games" מגייסת באופן פעיל מפתחים עבור 177 משרות שיוקדשו לפיתוח משחק תפקידים בעולם פתוח.
בנוסף, דווח מ"פורבס" על סרטון שדלף הקשור לפיתוח המשחק לקראת כנס E3 2019. ביולי 2020, פיתוחו של המשחק הוכרז רשמית בתצוגת "Xbox Games Showcase", ונמסר עליו כי הוא יהווה "התחלה חדשה" עבור סדרת המשחקים.
בדצמבר 2020, נמסר כי אנה מגיל, מפתחת לשעבר ב-"Remedy Entertainment", נשכרה לשמש כתסריטאית המשחק הראשית.
בינואר 2022, גילתה מגיל כי האולפנים מחפשים אדם בעל "עין יצירתית למכניקת סיפורים ומערכות, לצד הבנה עמוקה של הדרישות האינטראקטיביות של נרטיב המשחק." ביולי 2022, קודמה מגיל לראשות צוות כתיבת העלילה הנרטיבית.
באוקטובר 2022, נמסר על הצטרפותו של אנדרו וולש, ששימש כתסריטאי בכיר ב-"Horizon Forbidden West", לצוות התסריטאים של המשחק.
בנובמבר 2022, נמסר כי עלילת המשחק תשלב "איכות גבוהה, יצירה ותשומת לב לפרטים", וג'ייסון שרייר מ-"Bloomberg" דיווח כי חברת הפיתוח "Eidos Montreal" משתפת פעולה עם "Xbox" עבור פיתוח המשחק.
במרץ 2023, דווח כי המשחק נמצא בשלבי פרה-פרודקשן.
ב-11 ביוני 2023, חשפה "Playground Games" את הקדימון הראשון למשחק, בו השתתף השחקן ריצ'רד איואייד.
ב-9 ביוני 2024, אישרה "Playground Games" רשמית כי "Eidos-Montreal" הייתה מעורבת בפיתוח המשחק,
פיתוחו של המשחק הוכרז לראשונה במהלך מצגת ה-"Xbox Showcase", שנערכה בשנת 2020 לצד חשיפת קונסולת Xbox Series X/S.
ביוני 2023, הופץ הקדימון הראשון למשחק.
תוכנת כתיבת התסריט המקצועית פייד אין , הידועה גם בשמה הקצר פייד אין (Fade In) היא תוכנה לכתיבת תסריטים בפורמט המקצועי והסטנדרטי בתעשייה.
התוכנה יכולה לשמש גם לכתיבת הצגות במה, הצגות רדיו, מולטימדיה, רומנים גרפיים ופורמטים דומים אחרים של תסריטים.
Fade In פותחה על ידי קנט טסמן, במאי קולנוע ותסריטאי.
התוכנה שוחררה לראשונה ב-2011; הגרסה האחרונה, 4.1.0 שוחררה בשנת 2023.
גרסת שולחן העבודה של התוכנה זמינה עבור Windows, Mac OS X ו-Linux.
גרסת התוכנה במובייל זמינה עבור iOS (כולל גם אייפון וגם אייפד) ומכשירי אנדרואיד.
Fade In מיישמת את השימוש הסטנדרטי המצופה מתוכנת כתיבת תסריט מיוחדת, כולל עיצוב סצנות, פעולה, דמויות ודיאלוג בפורמט תסריטאי סטנדרטי בתעשייה.
מפתחי התוכנה הטמיעו מספר תכונות שחסרות לתוכנות כתיבת התסריט המקצועיות האחרות, כולל תמיכה מלאה ביוניקוד, צבעי דפי גרסאות, שינוי שמות תווים, עריכת מסך מלא, סימון מים אצווה ותמיכה בפורמטים כגון Final Draft ועוד.
Falling Into Infinity הוא אלבומה השישי של להקת הפרוג מטאל דרים ת'יאטר (רביעי מבין אלבומי האולפן), שיצא לאור בשנת 1997 בידי חברת EastWest, ואלבום האולפן היחיד של הקלידן דרק שריניאן עם הלהקה.
במקור, חברי הלהקה כתבו בשביל האלבום מספיק חומר שיספיק לשני דיסקים, אך חברת התקליטים לא אישרה זאת.
עד היום דרים ת'יאטר שרים כמה שירים שהייתה אמורה להיות להם יותר חשיפה בהופעות למיניהן, כמו למשל Raise the knife בהופעת 20 השנה שלהם, Score.
Faith (מאנגלית: אמונה) הוא אלבומו הראשון של ג'ורג' מייקל בקריירת הסולו שלו.
האלבום אשר יצא בשנת 1987, הגיע למקום הראשון במצעד האלבומים של מגזין הבילבורד והיה לאלבום הראשון על ידי אומן סולו לבן אשר זכה לכבוש את מצעדי ה-R&B.
ב-2003 הגיע האלבום למקום 480 ברשימת 500 האלבומים הגדולים בכל הזמנים של מגזין הרולינג סטון.
בנוסף, הגיע האלבום לדירוג 79 בסקר שנערך ב-2005 על ידי ערוץ 4 הבריטי למציאת 100 האלבומים הגדולים ביותר של כל הזמנים.
האלבום הצליח להכניס ארבעה סינגלים לראש המצעד בילבורד הוט 100, ובכך הפך מייקל לבן האמנים היחידים שעשו זאת.
האלבום זכה בפרס גראמי לאלבום השנה.
בשנת 2012, מגזין הרולינג סטון ערך בשנית את רשימת "500 האלבומים הגדולים בכל הזמנים" ודירג את האלבום במקום ה-472. מהדורה הבאה של הרשימה, שנערכה בשנת 2020, האלבום דורג במקום ה-151 ברשימת 500 האלבומים הגדולים בכל הזמנים.
מגזין Spin כלל את האלבום במקום ה-270 ברשימת "300 האלבומים הטובים ביותר ב-30 שנים האחרונות (1985–2014), שנערך בשנת 2019.
Fall to Pieces הוא הסינגל הרביעי והאחרון מתוך אלבומה השני של הזמרת אבריל לאבין, Under My Skin.
זהו הסינגל הרביעי אשר הופץ רק בארצות הברית, כאשר בשאר העולם הופץ השיר "He Wasn't" במקומו.
בנוסף, זהו הסינגל הכי פחות מצליח מתוך האלבום.
השיר הגיע למקום התשיעי במצעד השירים מתחת להוט 100.
הסינגל הופק ונכתב על ידי לאבין וריין מידה.
בעקבות הכישלון במצעדים, הווידאו קליפ אשר תוכנן לשיר בוטל ולכן אין לשיר שום וידאו קליפ רשמי.
בשיר, לאבין מסבירה שהיא רבה עם בחור והם נמצאים בנקודה מסוימת כאשר מערכת היחסים ביניהם יכולה להתקדם בשתי דרכים: הם ינסו לשפר את הזוגיות או שייפרדו.
אבריל עצמה, מקווה שהם יצליחו לשרוד ולהישאר ביחד.
מצעד (2005)מיקוםטופ40 של אמריקה39בילבורד55בילבורד: מבוגרים18
Fallen (בעברית: "נָפוּל") הוא אלבום הבכורה של להקת הרוק האמריקנית אוונסנס.
האלבום יצא לאור ב-4 במרץ 2003 בארצות הברית, וב-28 באפריל 2003, בבריטניה, תחת חסותן של חברות התקליטים וינד אפ ואפיק רקורדס.
כתיבת השירים שבאלבום החלה לקראת הקמת הלהקה.
כמה שירים שנכללו באלבום הזה, נכללו גם בשני המיני-אלבומים הקודמים של הלהקה, Sound Asleep ו-Evanescence, ובאלבום הדמו הראשון שלהם, Origin.
האלבום הוקלט בין השנים 03–2002, באולפני ההקלטות של קונוויי שבהוליווד, קליפורניה.
עם יציאתו נכנס האלבום אל המקום ה-3 במצעד הבילבורד 200, וה-1 במצעד האלבומים הבריטי.
הוא הוכתר כתקליט פלטינה משושה (על ידי ה-RIAA), ונמכרו למעלה מ-17 מיליון עותקים שלו ברחבי העולם (כמחציתם בארצות הברית).
האלבום שהה בעשיריה הראשונה של מצעד בבילבורד במשך 42 שבועות וסיים במקום השלישי, 16 שבועות במצעד הפזמונים של בריטניה (מקום ראשון), 100 שבועות במצעד הפזמונים של ארצות הברית, האלבום השמיני הנמכר ביותר באמריקה בשנת 2004, והוכתר כאלבום זהב ופלטינה ב-35 מדינות שונות.
כמו כן, האלבום היה לאחד מתוך שבעה אלבומים שהיו ברשימת ה-Billboard Top 50 במשך שנה ומעלה.
בין היתר, הועמד לפרס גראמי לאלבום השנה.
"Farther Away" (שיר בונוס בגרסה היפנית)
"Missing" (שיר בונוס בגרסה היפנית)
"Breath No More" (שיר בונוס בגרסה היפנית)
"Bring Me to Life" – נכתב על ידי איימי לי והולחן במקור כבלדת פסנתר על ידי מודי.
השיר לא היה אמור להיכלל באלבום הבכורה, אך Wind-Up זיהו אותו כלהיט פוטנציאלי ודרשו את הקלטתו ברגע האחרון.
אנשי הלייבל הוסיפו כאורח קולי את סולן להקת Twelve Stones (השותפים בלייבל), פול מקוי.
הגרסה הביאה לביקורת רבה כנגד הלהקה בטענה שהם מחקים את הסאונד של להקת הנו מטאל לינקין פארק ושל להקות דומות אחרות, כגון: POD, Papa Roach, Nightwish, Within Temptation, Lacuna Coil ו-In Winter.
השיר נכתב בהשראת מקרה בו פגשה לי במהלך יציאה בחור שלא הכיר אותה והיה מכר של חבריה.
הוא התבונן בה והדבר הראשון שהוא אמר לה הוא "האם את שמחה?".
לי נדהמה מכך שהבחין בדיכאון בו הייתה שרויה ואותו ניסתה להסתיר.
היא הרגישה שהוא "עורר אותה מבפנים", וכתבה בעקבות המקרה את הליריקה ל-Bring Me to Life שעוסקת בגילוי משהו או מישהו המעוררים בך תחושה בפנים שלא הכרת בעבר.
גילוי עולם גדול יותר מהבועה הבטוחה שלך, שגורם לך לרצות לצאת מכהות החושים וחוסר האונים בו אתה שרוי.
הזוג נשוי מאז 6 במאי 2007. השיר הופיעו בפסקול הסרט של דרדוויל יחד עם השיר "My Immortal".
"Everybody's Fool" – נכתב בהשראת אחותה הקטנה של לי, שהחלה להעריץ דוגמניות ומוזיקאיות מהמדיה הפופולרית, ביניהן גם את בריטני ספירס.
אחותה הופתעה מכך שבכל פעם בריטני הופיעה בפחות ופחות בגדים, ולכן לי הושיבה את אחותה לשיחה על כך שתמיד צריך לנסות להיות אתה עצמך, לא משנה מה אנשים אחרים אומרים, כל עוד אתה שמח עם מי שאתה ואינך מעמיד פנים.
היא כתבה למענה שיר אודות אנשים שטחיים ומזויפים המונעים על ידי רצונם להיות אהובים, מצליחים ומקובלים בחברה, גם דרך אמצעים קלוקלים.
"My Immortal" – להיט גדול של הלהקה (ונחשב לשיר הכי פחות אהוד מהאלבום על ידי לי), הוא טקסט בדיוני שנכתב לבלדת פסנתר אותה הלחין מודי.
הוא נוצר בהשראת רעיון מתוך סרט בו צפה, וקיימות לו מספר גרסאות טקסטואליות ומלודיות.
חיבור כל הגרסאות השונות יחד יוצר סיפור המציג כל פעם פרטים שונים אודות געגועים של אדם אחד לאחר.
תחילה האדם נראה פגוע ומדוכא מקשר רומנטי שלא הצליח להתקיים זמן רב.
הוא מטיח האשמות בבת הזוג, על כך שלא הייתה לצידו, שהפנתה לו את גבה אחרי שהוא היה שם לצידה, ושהיא הותירה בו צלקות ופצעים נפשיים (או שמא פיזיים).
לבסוף מתגלה כי הכותב הוא זה שאחראי לפגיעה ביחסים.
הוא אהב את בת זוגו כל כך, והם עברו ביחד כה הרבה, עד שחששו מעזיבתה הטריף אותו, והוא רצח אותה.